PRITARTA

Kauno rajono savivaldybės

administracijos direktoriaus

2022 m. kovo 4 d.

įsakymu Nr. ĮS-776

PRITARTA

Kauno r. Garliavos lopšelio-darželio

„Uosiukas“ tarybos

2022 m. vasario 28 d., prot. Nr. 1

**KAUNO R. GARLIAVOS LOPŠELIO-DARŽELIO „UOSIUKAS“**

**2022–2024 METŲ STRATEGINIS PLANAS**

Garliava

2022 m.

**TURINYS**

**ĮVADAS................................................................................................................................................... 3**

**I SKYRIUS. LOPŠELIO-DARŽELIO PRISTATYMAS................................................................... 4**

**II SKYRIUS. VIDINĖS APLINKOS ANALIZĖ................................................................................. 5**

**III SKYRIUS. STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ..................... 7**

**IV SKYRIUS. LOPŠELIO-DARŽELIO VEIKLOS STRATEGIJA................................................. 8**

**V SKYRIUS. 2022–2024 M. STRATEGINIO PLANO PRIORITETINIS VEIKLOS**

**TIKSLAS IR REALIZAVIMO PRIEMONIŲ PLANAS.................................................................... 8**

**VI SKYRIUS. 2022–2024 M.M. STRATEGINIO PLANO ĮGYVENDINIMAS**

**IR PRIEŽIŪRA..................................................................................................................................... 15**

**ĮVADAS**

Kauno r. Garliavos lopšelio-darželio „Uosiukas“ (toliau – lopšelis-darželis) strateginis planas parengtas vadovaujantisLietuvos Respublikos švietimo įstatymu; Valstybinės švietimo 2013–2022 metų strategijos nuostatomis; Kauno rajono savivaldybės 2021–2027 m. strateginiu plėtros planu; Kauno rajono savivaldybės 2022–2024 m. strateginiu veiklos planu, atsižvelgta į lopšelio-darželio bendruomenės intelektualinį potencialą ir poreikius bei įstaigos veiklą kontroliuojančių institucijų rekomendacijas. Atsižvelgta į strateginio plano projekto rengimo darbo grupės atliktas stiprybių, silpnybių, galimybių ir grėsmių analizės (toliau – SSGG) išvadas, bendruomenės narių pasiūlymus ir rekomendacijas, lopšelio-darželio mokytojų ir vadovų pedagoginės, sociokultūrinės bei vadybinės veiklos patirtį.

Lopšelio-darželio strateginis planas – 2022–2024 metų veiklos dokumentas, kuriame numatomi siektini strateginiai prioritetai, tikslai, uždaviniai, planuojamos priemonės tikslams įgyvendinti.

Lopšelio-darželio strateginio plano tikslas – efektyviai planuoti bei vykdyti ugdymo įstaigos veiklą, numatyti ir kontroliuoti jos viduje bei aplinkoje vykstančius procesus, kurti įstaigos tradicijas ir organizacijos kultūrą, bendradarbiauti su panašaus pobūdžio kitomis Garliavos ir Kauno rajono ikimokyklinio ir priešmokyklinio ugdymo įstaigomis, telkti ir vienyti lopšelio-darželio bendruomenę aktualioms problemoms spręsti, inovacijoms vykdyti.

Lopšelio-darželio strateginį planą rengė darbo grupė, sudaryta direktoriaus 2021 m. gruodžio 14 d. įsakymu Nr. V-34 „Dėl darbo grupės sudarymo rengti lopšelio-darželio 2022–2024 metų strateginį planą“. Lopšelio-darželio vertybių, vizijos, prioritetų formavime bei atliekant SSGG analizę dalyvavo visi bendruomenės nariai. Planas parengtas vadovaujantis viešumo, partnerystės bei bendradarbiavimo principais.

Įgyvendinus strateginį planą, bus užtikrinama ikimokyklinio ir priešmokyklinio ugdymo programų įgyvendinimo kokybė, laiduojamas lopšeliui-darželiui skiriamų valstybinių mokymo lėšų, savivaldybės biudžeto ir įmokų už maitinimo paslaugas lėšų tikslingas panaudojimas.

# **I SKYRIUS**

#  **LOPŠELIO-DARŽELIO PRISTATYMAS**

Lopšelis-darželis yra Kauno rajono savivaldybės biudžetinė įstaiga, vykdanti ikimokyklinį ugdymą pagal ikimokyklinio ugdymo programą, patvirtintą Kauno rajono savivaldybės tarybos 2016 m. rugpjūčio 25 d. sprendimu Nr. TS-249, ir priešmokyklinį ugdymą pagal priešmokyklinio ugdymo bendrąją programą, patvirtintą LR švietimo, mokslo ir sporto ministro 2014 m. rugsėjo 2 d. įsakymu Nr. V-779.

Lopšelis-darželis įsteigtas Kauno rajono savivaldybės tarybos 2021 m. rugpjūčio 26 d. sprendimu Nr. TS-301 „Dėl Kauno r. Garliavos lopšelio-darželio steigimo“. Nuostatai patvirtinti Kauno rajono savivaldybės tarybos 2021 m. rugsėjo 23 d. sprendimu Nr. TS-350 „Dėl Kauno r. Garliavos lopšelio-darželio pavadinimo pakeitimo ir Kauno r. Garliavos lopšelio-darželio „Uosiukas“ nuostatų patvirtinimo“. Įstaiga įregistruota Lietuvos Respublikos Juridinių asmenų registre 2021 m. spalio 15 d. Oficiali įstaigos veiklos pradžia – 2021 m. spalio 20 d.

Lopšelis-darželis įsikūręs Kauno rajono savivaldybės administracijos iš privačių savininkų nuomojamame pastate (patalpose). Patalpų nuomos terminas – 5 metai. Sudarytoje patalpų nuomos sutartyje yra nustatytos nuomos sąlygos, kaina bei mokėjimo terminai.

Lopšelio-darželio veiklos pradžioje buvo suformuota 12 ugdymo grupių. Lopšelio-darželio atidarymo dieną pradėjo veikti 10 grupių, nuo 2022 m. sausio 3 d. savo veiklą pradėjo dar 2 grupės (viso šiuo metu veikia 12 ugdymo grupių, įstaigą lanko 186 vaikai).

Lopšelyje-darželyje teikiamos psichologo asistento ir logopedo paslaugos. Psichologą asistentą kuruoja Kauno rajono pedagoginės psichologinės tarnybos paskirtas psichologas. Šiuo metu logopedas konsultuoja 32 ugdytinius (28 vaikai turi kalbos ir kalbėjimo sutrikimus, 1 ugdytiniui nustatyti vidutiniai specialieji ugdymosi poreikiai (žymus kalbos neišsivystymas), 3 ugdytiniams nustatyti dideli specialieji ugdymosi poreikiai – specifinė kalbos raida dėl įvairiapusio raidos sutrikimo; žymus kalbos neišsivystymas).

Lopšelis-darželis aprūpintas moderniomis ugdymo ir įvairaus pobūdžio techninėmis bei IT priemonėmis: kiekvienoje grupėje yra nešiojamas kompiuteris, spausdintuvas, laminavimo aparatas, vaizdo ekranas; renginių salėje įrengtas aukštos raiškos vaizdo projektorius bei interaktyvios grindys; visose patalpose veikia interneto ryšys. Mokytojų darbui įrengtas metodinis kabinetas.

Lopšelyje-darželyje sukurta efektyvi komunikavimo ir informacijos perdavimo sistema: informacija mokinių tėvams bei visuomenei teikiama telefonu, elektroniniu paštu, ugdytinių tėvai prijungti prie el. dienyno „Mūsų darželis“, taip pat informaciją galima rasti naujai sukurtame internetiniame puslapyje [www.uosiukas.lt](http://www.uosiukas.lt).

Lopšelis-darželis atlieka edukacines, kultūrines, socialines funkcijas. Kartu su Žemės ūkio ministerija įgyvendinamos „Pieno produktų“ ir „Vaisių vartojimo“ programos. Dalyvaujama „Mes rūšiuojam“, „Žaliasis taškas“ projektuose bei ikimokyklinio ir priešmokyklinio amžiaus vaikų fizinio ugdymo projekte „Lietuvos mažųjų žaidynės 2022“, Tarptautinės bibliotekų Šiaurės šalių savaitės projekte „Trolių Mumių draugai“.

Įgyvendinama emocinio intelekto ugdymo programa „Kimochis“.

Lopšelis-darželis aktyviai dalyvauja vietos sociokultūrinėje veikloje: bendradarbiauja su Garliavos apylinkių ir Garliavos seniūnijomis, Garliavos sporto ir kultūros centru, kitomis Garliavos ikimokyklinio ugdymo įstaigomis (Garliavos lopšeliu-darželiu „Obelėlė“, Garliavos lopšeliu-darželiu „Eglutė“, Jonučių darželiu), Garliavos Jonučių progimnazija, Garliavos Juozo Lukšos gimnazija, Noreikiškių lopšeliu-darželiu „Smalsutis“ ir kt.

# **II SKYRIUS**

#  **VIDINĖS APLINKOS ANALIZĖ**

Lopšelis-darželis savo veiklą grindžia Lietuvos Respublikos Konstitucija, Švietimo įstatymu, Lietuvos Respublikos Vyriausybės, Švietimo, mokslo ir sporto ministerijos, Kauno rajono savivaldybės tarybos sprendimais, lopšelio-darželio nuostatais, lopšelio-darželio tarybos sprendimais, kitais teisės aktais.

Sukurta organizacinė struktūra, aiškiai apibrėžtos darbuotojų funkcijos, teisės ir pareigos.

**Lopšelio-darželio administracija.** Vadovavimo lopšeliui-darželiui personalą sudaro trys asmenys (pagal patvirtintas etatines pareigybes – direktorius, direktoriaus pavaduotojas ugdymui ir direktoriaus pavaduotojas ūkiui).

**Pedagoginis personalas**. Šiuo metu lopšelyje-darželyje dirba 21 pedagogas: 18 ikimokyklinio ugdymo mokytojų, meninio ugdymo mokytojas, logopedas, psichologo asistentas. Du mokytojai yra įgiję mokytojo metodininko, du vyresniojo mokytojo kvalifikacinę kategoriją, dalis mokytojų yra studijuojantys.

Sveikatos priežiūra rūpinasi visuomenės sveikatos priežiūros specialistas ir dietistas.

**Savivaldos institucijos ir darbo grupės**. Lopšelyje-darželyje veikia savivaldos institucijos (lopšelio-darželio taryba, mokytojų taryba, tėvų komitetai), komisijos (Mokytojų atestacinė ir Vaiko gerovės), sudaromos darbo grupės konkretiems uždaviniams įgyvendinti.

**Metodinė veikla**. Metodinė taryba užtikrina metodinį ir dalykinį mokytojų bendradarbiavimą, skleidžia pedagoginės ir metodines naujoves, dalijasi gerąja pedagogine patirtimi, ją skatina.

**Vaiko gerovės komisija.** Ši komisija koordinuoja pagalbos vaikams teikimą ir prevencinę veiklą lopšelyje-darželyje, konsultuoja tėvus, teikia kitą pedagoginę ir psichologinę pagalbą.

**Planavimo sistema.** Planavimo sistemą sudaro lopšelio-darželio strateginis planas, metų veiklos planas, mėnesių veiklos planai, mokytojų rengiamos individualios programos (pagal poreikį), ilgalaikiai ir savaitiniai ugdymo planai. Į planavimo procesą įtraukiami visi bendruomenės nariai. Numatyti metiniai veiklos vertinimo pokalbiai su visais lopšelio-darželio darbuotojais, kuriuose įvertinami pasiekti ir planuojami rezultatai, kvalifikacijos tobulinimo perspektyvos. Lopšelis-darželis yra numatęs kvalifikacijos kėlimo kryptis bei prioritetus, pasirengęs kvalifikacijos kėlimo programą. Sutarta, kad pedagogai savo kompetenciją, kvalifikaciją ir gebėjimus pažyminčius dokumentuotus faktus kaups „kompetencijų portfeliuose“ bei pildys seminarų, renginių ir kt. veiklų registracijos lapus.

**Lopšelio-darželio finansavimas**. Lopšelio-darželio funkcionavimui užtikrinti, ugdymo procesui organizuoti bei aprūpinti, darbo užmokesčiui mokėti lėšos yra skiriamos iš Savivaldybės biudžeto pagal asignavimo valdytojo patvirtintą sąmatą. Ugdymo procesas finansuojamas iš valstybės biudžeto lėšų pagal suformuotas ugdymo lėšas. Papildomai lėšų planuojama gauti iš rėmėjų, 1,2 proc. gyventojų pajamų mokesčio ir tėvų įnašų už edukacines aplinkas. Lopšelis-darželis turi paramos gavėjo statusą.

**Veiklos kokybės įsivertinimas**. Neseniai įsteigtame lopšelyje-darželyje veiklos kokybės įsivertinimas dar nebuvo vykdomas. Tačiau analizuojant vidinius ir išorinius įstaigos resursus, planuojant lopšelio-darželio veiklą ir rengiant jos svarbiausius dokumentus, buvo aptariami pagrindiniai kokybišką ugdymą bei lopšelio-darželio veiklą užtikrinantys aspektai (kurie turi padėti ne tik nustatyti stipriąsias lopšelio-darželio veiklos puses, bet ir tobulintinas veiklos sritis ar net grėsmes). Tam buvo pasitelkta „Ikimokyklinio ugdymo mokyklos vidaus audito metodika“ (2005).

**III SKYRIUS**

 **STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| – Sukurta šiuolaikiška, moderniomis ugdymo priemonėmis ir žaislais aprūpinta ugdymo aplinka, erdvės kieme.* Besimokanti organizacija (dirba jauni, perspektyvūs besimokantys pedagogai, direktorius studijuoja magistrantūros studijose).
 | – Mažai aukštos kvalifikacijos ir pedagoginę patirtį turinčių mokytojų, kuriuos būtų galima įtraukti į mokyklos valdymo, ugdymo proceso organizavimo procesus.– Kai kuriems darbuotojams trūksta ugdymo turinio planavimo, vaikų pasiekimų fiksavimo, edukavimo ir pedagoginio tėvų švietimo patirties. |
| **GALIMYBĖS** | **GRĖSMĖS** |
| – Įtraukti aktyvius bendruomenės narius į lopšelio-darželio veiklos organizavimą ir jos tobulinimą, materialinės bazės turtinimą, edukacinių erdvių atnaujinimą. – Plėtoti bendradarbiavimo ryšius su socialiniais partneriais įgyvendinant bendrus sociokultūrinius projektus ir kultūrines programas.– Kurti lopšelį-darželį, jos filosofiją bei tradicijas nuo pat įstaigos įkūrimo pradžios. | – Nestabili šalies švietimo, jaunų specialistų ruošimo sistema bei kvalifikuotų ikimokyklinio ugdymo mokytojų trūkumas. – Skirtingi ugdytinių tėvų (globėjų) ir pedagogų lūkesčiai vaiko ugdymo(si) srityje.* Neaiški lopšelio-darželio ir jos darbuotojų ateities perspektyva pasibaigus patalpų nuomos terminui, taip užtikrinant ne tik įstaigos funkcionavimo tęstinumo, bet ir darbuotojų saugumo bei gero mikroklimato stabilumą.
 |

# **IV SKYRIUS**

#  **LOPŠELIO-DARŽELIO VEIKLOS STRATEGIJA**

**VIZIJA**

Atvira ir šiuolaikiška ikimokyklinio-priešmokyklinio ugdymo įstaiga, laiduojanti ugdytinių saviraiškos ir saviugdos poreikių tenkinimą, laisvos, kūrybiškos, savarankiškos ir savimi pasitikinčios asmenybės ugdymą per kūrybinę veiklą ir tautinės kultūros bei tradicijų pažinimą.

**MISIJA**

Teikti kokybiškas ikimokyklinio ir priešmokyklinio ugdymo paslaugas, puoselėjant individualius vaiko gebėjimus bei ugdant sveiką, atsakingą, laisvą ir kūrybingą asmenybę.

**VERTYBĖS**

Atsakomybė, pagarba, kompetencija, įsipareigojimas.

**FILOSOFIJA**

Lopšelio-darželio filosofijos pagrindą sudaro veiklos principai grindžiami pagrindinėmis tautos, Europos ir pasaulio kultūros vertybėmis: asmens vertės ir orumo, artimo meilės, prigimtinės žmonių lygybės, žmogaus laisvių ir teisių, tolerancijos, demokratinių visuomenės santykių teigimu, nacionalinio identiteto išsaugojimu bei tautinių tradicijų puoselėjimu.

# **V SKYRIUS**

#  **2022–2024 M. STRATEGINIO PLANO PRIORITETINIS VEIKLOS TIKSLAS IR REALIZAVIMO PRIEMONIŲ PLANAS**

**PRIORITETAS –** kokybiškas ugdymas ir mokytojų dalykinių, profesinių kompetencijų augimas.

1. **Tikslas. Kurti saugią ir atvirą naujovėms ugdymo įstaigą, kurioje būtų užtikrinta aukšta ugdymo(si) kokybė.**

Uždaviniai:

* 1. Tobulinti ugdymo turinį, vykdant kryptingą, kompleksinę, integruotą veiklą, siekiant vaiko gerovės.
	2. Stiprinti mokytojų gebėjimus ir kompetencijas, orientuotus į ugdymo proceso tobulinimą bei praktinės veiklos reflektavimą.
	3. Sudaryti palankias sąlygas kiekvienam mokiniui ugdytis pagal poreikius ir galimybes, užtikrinant švietimo pagalbą, lygias galimybes ir ugdymosi prieinamumą.

|  |
| --- |
| * 1. **Uždavinys. Tobulinti ugdymo turinį, vykdant kryptingą, kompleksinę, integruotą veiklą sveikos mitybos, fizinio aktyvumo skatinimo, socialinės-emocinės sveikatos stiprinimo, dorinių bei tautinių vertybių puoselėjimo srityse, siekiant vaiko gerovės.**
 |
| Įgyvendinimo priemonės | Planuojami rezultatai | Pasiekimo laikas (metai) | Atsakingi,vykdytojai | Finansavimo šaltiniai |
| 1.1.1. Į ugdymo procesą integruoti emocinio intelekto, socialinių įgūdžių ugdymo programas.  | Į ugdymo turinį integruoti socialinių- emocinių įgūdžių ugdymo programą „Kimochis“.Kiekvienais metais surengtas socialinių-emocinių įgūdžių projektas. Stiprės ugdytinių emocinė sveikata. 70 % lopšelio-darželio ugdytinių ir mokytojų dalyvaus socialinių-emocinių įgūdžių projektuose. | 2022–2024 | Direktoriaus pavaduotojas ugdymui,mokytojai | Žmogiškieji ištekliai,mokymo lėšos |
| 1.1.2. Taikyti inovatyvius ugdymo metodus. | STEAM patyriminių veiklų integravimas į ugdymo turinį. Kiekvienais metais surengtos patyriminių veiklų dienos. Ugdytiniai įgis naujų žinių, lavės pažintiniai vaikų gebėjimai. 75 % mokytojų ugdymo procese taikys inovatyvius ugdymo metodus.  | 2022–2024 | Direktoriaus pavaduotojas ugdymui,mokytojai | Žmogiškieji ištekliai,mokymo lėšos,1,2 % lėšos |
| 1.1.3. Organizuoti valstybinių ir kalendorinių švenčių minėjimus bei fizinį aktyvumą ir sveikatingumą stiprinančius renginius. | Surengti ne mažiau 3 valstybinių švenčių minėjimai, ne mažiau kaip 15 kalendorinių švenčių, 3–4 fizinį aktyvumą ir sveikatingumą stiprinantys renginiai. Suburta bendruomenė aktyviai įsitrauks į renginių organizavimą bei dalyvaus šventiniuose renginiuose.  | 2022–2024 | Direktoriaus pavaduotojas ugdymui | Žmogiškieji ištekliai,mokymo lėšos,1,2 % lėšos |
| 1.1.4. Plėsti edukacinių erdvių įvairovę lopšelio-darželio aplinkoje. | Įrengta papildoma žaidimų aikštelė, vaikų aktyviam ugdymui ir poilsiui; daržo lysvės; pasodinta vaiskrūmių ir vaismedžių.Surengti ir įgyvendinti ne mažiau 2 ekologinio ir aplinkosauginio švietimo projektai.Vaikai gilins žinias apie vaistinius augalus, daržoves, vaisius ir supras jų reikšmę žmogaus sveikatai. | 2022–2024 | Direktoriuspavaduotojas ūkiui,direktoriaus pavaduotojas ugdymui | Žmogiškieji ištekliai,aplinkos lėšos,edukacinių aplinkų lėšos,1,2 % lėšos |
| **1.2. Uždavinys. Stiprinti mokytojų gebėjimus ir kompetencijas, orientuotus į ugdymo proceso tobulinimą bei praktinės veiklos reflektavimą.** |
| 1.2.1. Organizuoti mokytojų kvalifikacijos tobulinimo renginius. | Surengti po 2 bendrus kvalifikacijos tobulinimo renginius apie socialinių-emocinių kompetencijų ir ugdytinių pažangos bei pasiekimų vertinimą.Mokymuose dalyvaus ne mažiau 70 % mokytojų, kurie patobulins, įgis žinių, nuostatų, įgūdžių bei kompetencijų.80 % mokytojų dalyvaus Pedagogas.lt rengiamuose seminaruose, įgis žinių, nuostatų, įgūdžių bei kompetencijų. | 2022–2024 | Direktorius,direktoriaus pavaduotojas ugdymui | Mokymo lėšos |
| 1.2.2. Stiprinti darbuotojų socialines-emocines kompetencijas ir mikroklimatą. | Organizuotos darbuotojų šventės (Advento vakaras, mokytojo diena, Velykų popietė, darbuotojų išvyka). Surengti streso valdymo mokymai, grupiniai psichologinės sveikatos stiprinimo užsiėmimai sensoriniame kambaryje.Teikiama psichologo ir visuomenės sveikatos priežiūros specialisto pagalba.Ne mažiau 60 % lopšelio-darželio darbuotojų patenkinti esamu mikroklimatu.  | 2022–2024 | Direktorius,psichologo asistentas | Žmogiškieji ištekliai |
| 1.2.3. Stiprinti lopšelio-darželio vadovų, pedagogų, pagalbos specialistų profesinį dialogą. | Analizuojami ugdymo proceso ir pasiekimų pokyčių rodikliai.Organizuojami ne mažiau kaip 4 profesiniai konsultaciniai dialogai per metus metodinėje grupėje.  | 2022–2024 | Direktorius,direktoriaus pavaduotojas ugdymui | Žmogiškieji ištekliai |
| **1.3. Uždavinys. Sudaryti palankias sąlygas kiekvienam vaikui ugdytis pagal poreikius ir galimybes, užtikrinant švietimo pagalbą, lygias galimybes ir ugdymosi prieinamumą.**  |
| 1.3.1. Parengti vaikams, turintiems specialiųjų ugdymo(si) poreikių, pritaikytas ugdymo programas.  | Parengtos ne mažiau kaip 3 pritaikytos programos vaikams, turintiems specialiųjų ugdymo(si) poreikių. | 2022–2023 | Direktoriaus pavaduotojas ugdymui,Vaiko gerovės komisija | Žmogiškieji ištekliai |
| 1.3.2. Organizuoti profesinius dialogus specialiųjų poreikių vaikų ugdymo klausimais.  | Organizuoti ne mažiau kaip trys profesiniai dialogai per metus.  | 2022–2024 | Direktoriaus pavaduotojas ugdymui,Vaiko gerovės komisija | Žmogiškieji ištekliai |
| 1.3.3. Gerinti tėvų informavimą ir pedagoginį švietimą apie specialiųjų ugdymosi poreikių vaikus bei pagalbos jiems teikimą. | Parengtas lankstinukas tėvams/globėjams apie specialiųjų ugdymosi poreikių vaikus bei pagalbos teikimą. | 2022 | Psichologo asistentasas | Žmogiškieji ištekliai |
| 1.3.4. Stiprinti įtraukųjį ugdymą. | Organizuoti mokymai apie įtraukųjį ugdymą. Patobulintos darbuotojų kompetencijos ugdyti įvairių ugdymosi poreikių turinčius mokinius (80% mokytojų dalyvaus mokymuose ir patobulins savo žinias apie įtraukųjį ugdymą).Vyksta kryptingas bendradarbiavimas ir komandinis darbas sprendžiant ugdymo ir pagalbos teikimo ugdytiniams klausimus. Ne mažiau 40 % tėvų, palankiai vertina bendradarbiavimą su lopšeliu-darželiu ir pagalbos mokiniui teikimą. Pritaikytos ugdymo aplinkos/įsigyta specialiųjų mokymo (si) ar techninių priemonių SUP vaikams. | 2022–2024 | Direktorius,Direktoriaus pavaduotojas ugdymui | Mokymo lėšos |

1. **Tikslas. Įtraukti ugdytinių tėvus, bendruomenę, socialinius partnerius į lopšelio-darželio gyvenimą laiduojant lygiavertį tėvų, mokytojų bei socialinių partnerių bendradarbiavimą, siekiant mokinių pažangos.**

Uždaviniai:

2.1. Plėtoti bendruomenės veiklą bendradarbiaujant su šeima.

2.2. Vykdyti tėvų pedagoginį švietimą ir konsultavimą.

* 1. Užmegzti ir išplėtoti tarpusavio ryšius su socialiniais partneriais įgyvendinant bendrus sociokultūrinius projektus.

|  |
| --- |
| * 1. **Uždavinys. Plėtoti bendruomenės veiklą bendradarbiaujant su šeima.**
 |
| Įgyvendinimo priemonės | Planuojami rezultatai | Pasiekimo laikas (metai) | Atsakingi,vykdytojai | Lėšų poreikis ir numatomi finansavimo šaltiniai |
| 2.1.1. Sukurti tėvų švietimo, informavimo ir įtraukimo į lopšelio-darželio veiklą sistemą. | Parengtas bendradarbiavimo ir informavimo su tėvais reglamentas. Visų grupių tėvai susikūrę uždaras socialinių tinklų grupes. Įdiegtas elektroninis dienynas „Mūsų darželis“, internetinis puslapis [www.uosiukas.lt](http://www.uosiukas.lt)Ugdytinių pažangos ir pasiekimų vertinimo proceso rezultatai pristatomi tėvams dienyne „Mūsų darželis“. Ne mažiau 55 % tėvų aktyviai dalyvauja savivaldoje. | 2022 | Direktorius, direktoriaus pavaduotojas ugdymui  | Žmogiškieji ištekliai |
| 2.1.2.Bendradarbiaujant su ugdytinių tėvais, globėjais, rengti projektus, teminius renginius, kūrybinių darbų parodas, akcijas, savo profesijų pristatymus.  | 70 % vaikų tėvų įsitraukia į lopšelio-darželio veiklą, kartu įgyvendina veiklas. Pagerės pedagogų, ugdytinių ir tėvų bendravimas ir bendradarbiavimas, socialiniai ryšiai. | 2022–2024 | Direktoriaus pavaduotojas ugdymui | Žmogiškieji ištekliai,mokymo lėšos |
| 2.1.3. Organizuoti ryto mankštas lauke, bendruomenės sporto šventes. | Suorganizuotos 4 ryto mankštos bei 2 bendruomenės sporto šventės, kuriose dalyvaus ne mažiau 60 % tėvų.  | 2022–2023 | Direktoriaus pavaduotojas ugdymui,mokytojai | Žmogiškieji ištekliai |
| 2.1.4. Organizuoti atvirų durų dienas lopšelyje-darželyje.  | Suorganizuotos 2 atvirų durų dienos. Dalyvaus ne mažiau 45 % tėvų.  | 2023–2024 | Direktoriaus pavaduotojas ugdymui,mokytojai | Žmogiškieji ištekliai |
| * 1. **Uždavinys. Vykdyti tėvų pedagoginį švietimą ir konsultavimą.**
 |
| 2.2.1. Organizuoti seminarus, mokymus, paskaitas tėvams (globėjams) pedagoginio švietimo klausimais.  | Ugdytinių tėvams (globėjams) suteikiamospedagoginės ir psichologinės žinios, ugdant ikimokyklinio amžiaus tarpsnio vaikus. Tėvai (globėjai) tampa aktyviais ugdymosi pagalbininkais, kurie pasitiki mokytojų profesionalumu. Ne mažiau 60 % tėvų pasitiki mokytojais. Organizuoti 2 seminarai, mokymai, paskaitos metuose tėvams (globėjams) pedagoginio švietimo klausimais.  | 2022–2024 | Direktorius,direktoriaus pavaduotojas ugdymui | Mokymo lėšos,žmogiškieji ištekliai |
| 2.2.2. Parengti leidinius tėvų pedagoginio, psichologinio švietimo temomis.  | Parengti ne mažiau 3 leidiniai, kiekvienais metai po vieną, (lankstinukai, bukletai, informaciniai stendai) tėvų pedagoginio, psichologinio švietimo temomis.  | 2022–2024 | Psichologo asistentas | Žmogiškieji ištekliai |
| * 1. **Uždavinys. Plėtoti tarpusavio ryšius su socialiniais partneriais įgyvendinant bendrus sociokultūrinius projektus**.
 |
| 2.3.1. Užmegzti ir išplėtoti tarpusavio ryšius su socialiniais partneriais įgyvendinant bendrus sociokultūrinius projektus. | Pasirašytos bendradarbiavimo sutartys su Garliavos ikimokyklinio ir priešmokyklinio bei bendrojo lavinimo ugdymo įstaigomis, Garliavos sporto ir kultūros centru, Pedagogine psichologine tarnyba, Kauno r. viešąja biblioteka. 30 % padidės galimybė ugdymosi veiklas organizuoti kitose erdvėse, bus formuojamas pozityvios, komunikuojančios įstaigos įvaizdis. | 2022–2024 | Direktorius, direktoriaus pavaduotojas ugdymui | Žmogiškieji ištekliai |
| 2.3.2. Vykdyti bendrus projektus, akcijas ir parodas su kitomis ikimokyklinio ir priešmokyklinio ugdymo įstaigomis.  | Surengtas bendras renginys Vaikų gynimo dienai su visomis Garliavos ikimokyklinio ir priešmokyklinio ugdymo įstaigomis bei kitais socialiniais partneriais; surengta virtuali kūrybinių darbų paroda.Parodoje dalyvaus ne mažiau 50 % ugdytinių iš kiekvienos ugdymo įstaigos.  | 2022–2024  | Direktoriaus pavaduotojas ugdymui,mokytojai | Žmogiškieji ištekliai,mokymo ir kitos lėšos |
| 2.3.3. Vykdyti gerosios metodinės patirties sklaidą.  | Organizuota metodinė diena dalijantis gerąja patirtimi su Garliavos ugdymo įstaigomis ir socialiniais partneriais. | 2024 | Direktoriaus pavaduotojas ugdymui,mokytojai | Žmogiškieji ištekliai,mokymo ir kitos lėšos |
| 2.3.4.Inicijuoti bendradarbiaujančių ikimokyklinio ir priešmokyklinio ugdymo įstaigų apskrito stalo diskusiją. | Surengta bendradarbiaujančių ugdymo įstaigų apskrito stalo diskusija dėl 2023 m. numatomų bendrų veiklų organizavimo. Parengtas 2023 m. numatomų Garliavos zonos ikimokyklinio ir priešmokyklinio ugdymo įstaigų bendrų veiklų organizavimo planas. | 2022 | Direktorius,direktoriaus pavaduotojas ugdymui | Žmogiškieji ištekliai |

# **VI SKYRIUS**

#  **2022–2024 M.M. STRATEGINIO PLANO ĮGYVENDINIMAS IR PRIEŽIŪRA**

2022–2024 m. m. lopšelio-darželio strateginio plano rengimo darbo grupė pristato projektą bendruomenei, darželio tarybai. Projektas svarstomas lopšelio-darželio tarybos bei Mokytojų tarybos posėdžiuose. Pritarus lopšelio-darželio tarybai, strateginis planas pritarimui teikiamas Kauno rajono savivaldybės administracijos direktoriui, po to tvirtinamas lopšelio-direktoriaus įsakymu.

Lopšelio-darželio taryba, direktorius kontroliuoja ir vertina strateginio plano įgyvendinimą. Strateginiai uždaviniai ir priemonės koreguojami, tikslinami metiniame veiklos plane, kurį parengia direktoriaus įsakymu patvirtinta darbo grupė. Kiekvienais metais atliekamos tarpinės strateginio plano ir metinio veiklos plano analizės. Paruošiama ataskaita, kuri pristatoma lopšelio-darželio bendruomenei. Pagal analizes, lopšelio-darželio veiklos kokybės įsivertinimo rezultatus, SSGG analizę ir kitų lopšelyje-darželyje atliktų tyrimų rezultatus, nustatomi metiniai lopšelio-darželio veiklos prioritetai, koreguojamas strateginio plano įgyvendinimas. 2024 metų pabaigoje darbo grupė įsivertina strateginio plano 2022–2024 m. m. pasiektus rezultatus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_